Adrian Morgan - Wicipedia

# Adrian Morgan

### Oddi wrth Wicipedia, y gwyddoniadur rhydd.

Mae Adrian Morgan (1985- ) yn efrydydd ymchwil yn Adran y Gymraeg, Prifysgol Cymru Aberystwyth. Graddiodd gydag anrhydedd dosbarth cyntaf yn y Gymraeg, o'r adran honno, yn y flwyddyn 2006 a chafodd ysgoloriaeth i ddechrau ar waith ymchwil. Ar hyn o bryd, mae'n saernio'i grefft fel ciw academydd drwy astudio bywyd a gwaith ysgolhaig o gyfnod y dadeni, Robert Holland. Eisoes mae Adrian Morgan wedi creu enw iddo'i hun fel ffigwr amlwg ym mywyd cyhoeddus Cymru: fe'i urddwyd yn aelod o Orsedd y Beirdd, yr ieuengaf erioed yn un ar bymtheg oed, a'i enw barddol yw 'Morgan o'r Bont'. Mae'n bregethwr lleyg ac yn ymgeisydd addawol i'r Offeiriadaeth yn Yr Eglwys yng Nghymru.

Tra oedd yn fyfyriwr Is-Raddedig fe'i hetholwyd yn 'Swyddog Neuaddau' gan Urdd Myfyrwyr Aberystwyth yn ogystal a'i ethol yn Bennaeth ar Neuadd Gymraeg Pantycelyn. Fis Tachwedd 2006, ac yntau ond yn un ar hugain oed, fe'i etholwyd yn aelod o Gorff Llywodraethol ei hen ysgol, Ysgol Gyfun Gwyr, Abertawe.

Mae'n aelod gweithgar o Gyngor yr Eisteddfod Genedlaethol a Chorff Llywodraethol yr Eglwys yng Nghymru. Mae ganddo ddawn anhygoel fel siaradwr cyhoeddus ac mae galw mawr am ei wasanaeth fel arweinydd Eisteddfodau lleol.

Wedi dod o "http://cy.wikipedia.org../../../a/d/r/Adrian_Morgan_9e3f.html"

Categorïau tudalen: Genedigaethau 1985 | Cymry enwog

##### Views

- Erthygl
- Sgwrs
- Diwygiad cyfoes

##### Chwilio